[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Здружение на граѓани Центар за граѓански комуникации ЦГК- Скопје, преку С.Ф., вработена во Здружението, поднесена против Министерство за одбрана, по предметот Барање за пристап до информации од јавен карактер, на 19.05.2026 година, го донесе следното:
Р Е Ш Е Н И Е

СЕ ЗАПИРА постапката по Жалбата изјавена од Здружение на граѓани Центар за граѓански комуникации ЦГК- Скопје, преку С.Ф., вработена во Здружението, поднесена против Министерство за одбрана, по предметот Барање за пристап до информации од јавен карактер, заведена во Агенцијата со бр.08-121 на 06.05.2026 година,  поради тоа што Жалбата се смета за повлечена.

О Б Р А З Л О Ж Е Н И Е

Здружение на граѓани Центар за граѓански комуникации ЦГК- Скопје, преку С.Ф., вработена во Здружението, на 07.04.2026 година поднело Барање за пристап до информации од јавен карактер до Министерство за одбрана, со кое побарало по  е-маил да се достави електронски запис од достави следната  информација: 
„за постапката за јавна набавка на одржување на хигиена во објектите на МО и ГШ на Армијата бр. 21019/2025: 
· Одлука за јавна набавка; 
· Пресметките и начинот како е утврдена проценетата вредност на јавната набавка; 
· Записник од отворањето на понудите;
· Записник од спроведениот технички дијалог;
· Пристигнати понуди или пријави за учество (Образец на понуда-Финансиска понуда);
· Извештај за извршената евалуација;
· Извештај за спроведената постапка за доделување на договор за јавна набавка;
· Одлука за избор за најповолна понуда или поништување на постапката која одговорното лице ја донесе во врска со постапката;
· Извештај од спроведена е-аукција;
· Потпишан договор за јавната набавка илии рамковната спогодба; и
· Записник со инструкции добиени од Бирото за јавни набавки доколку постапката за јавна набавка била предмет на административна проверка и сите документи поврзани со административната проверка.“
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-121 на 08.05.2026 година. 
Агенцијата со електронски допис бр.08-121 од 11.05.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
Имателот на информации на 18.05.2026 година до Агенцијата по е-маил  достави „Произнесување по жалба со бр.12-1233/3 од 18.05.2026 година, како и Решение со бр.12-1233/2 од 04.05.2026 година”
		Истиот ден, Агенцијата до Барателот на информации по мејл ги препрати добиените информации од Имателот на информации.
	Барателот на информации по мејл на 11.05.2026 година, достави допис со кој ја извести Агенцијата „Ве известуваме дека го добивме одговорот на барањето за пристап до информации од јавен карактер од имателот на информации Министерство за одбрана и жалбата ја повлекуваме“.    
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот истата ја повлекол пред донесување на управен акт од второстепениот орган.
 Согласно  погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


 						   Директор,
                                                                                                                     Петар Гајдов

